Notum sit tam presentibus quam futuris quod Poncia, soror Humberti de Castro, dedit in elemosinam et in salutem anime sue et suorum septem selors de muria(a) Deo et beate Marie et ecclesie de Loco Dei, tali conditione quod si predicta muria redimeretur, Poncia restitueret pretium quo tantumdem murie rationabiliter emi vel vendi possent(b). Sanctimoniales vero de Loco Dei filiam Poncie(c) mutam in sororem receperunt. Hujus rei testes sunt : Bernardus decanus Ledonis qui sigillo suo hoc scriptum signavit, Hugo capellanus Ledonis, Huldricus Mourers, Willermus Chevauz, Petrus de Galardone, Jacobus faber(d), Roux Chavauz(e), Gelidatus(f) Borgeis, Laurencius gener(g) predicte Poncie.